**Прашање бр 1**

Почитувани би сакале да инвестираме во туристички проект за рурален развој, па ни се потребни насоки околу аплицирањето. Би ни било мило доколку не упатите кои се условите и која е потребната документација?

**благодарам**

**Одговор бр 1**

Во врска со вашето прашање, сите детали, сите потребни документи и критериуми кои се потребни да ги исполните за да добиете финансиска поддршка од ИПАРД, поточно преку мерка 7 „ Диверзификација на фарми и развој на мали бизниси„ во која спаѓа и инвестицијата за која вие сте заинтересирани се опишани во Порограмата за ИПАРД која може да ја најдете на веб страна на АФПЗРР, од лева страна во копчето ИПАРД 2. Сите детали пак за мерката 7 ги има во истото место но во копче ПОВИЦИ, поточно треба да ги прочитате документите од папката МЕРКА 7.

**Со почит АФПЗРР**

**Прашање бр 2 .**

**Почитувани**

Јас сум вработена, но со земјоделска дејност се занимавам дополнително. Дали можам да аплицирам за добивање средства птреку ИПАРД 2. Како може да добијам повеќе информации и дали може да побарам телефонски информации за начинот за аплицирање?

**Одговор бр 2**

Почитувана

Без разлика што сте вработена, секако може да аплицирате за да добиете поддршка од ИПАРД. За сите информации и детали може да се обратите на телефон во контакт центарот на АФПЗРР, 023097450. Исто така на располагање ви се и канцелариите на АПРЗ вработенитте може да ви помогнат за да подготвите документација и апликација за ИПАРД.

Ви благодариме за разбирањето

**Прашање бр 3**

**Почитувани**

Јас сум заинтересиран за да инвестирам во садници со лешници преку ИПАРД . До сега не сум се занимавал со земјоделство, многу малку знам за деталите и ИПАРД. Конкретно ме интересира околу рефинансирање на средства, процедурата, ве молам за детали поопширно ?

**Одговор бр 3**

Почитувани,

Деталите, потребните документи, упатството за корисници за ИПАРД може да ги најдете на веб страна на АФПЗРР, од левата страна, во делот ИПАРД 2014- 2020. Вашиот предлог инвестиција насад со лешници спаѓа во МЕРКА 1 „Инвестиции во материјални средства на земјоделските стопанства“ во фолдерот мерка 1 ги имате сите потребни информации и листа на документи. Исто така во „Упатството за корисници “ кое е во фолдерот ги имате опишано сите детали за таа мерка како и условите кои се потребни да ги исполните, на овој начин лесно ќе се запознаете со критериумите и инвестициите за кои сте заинтересирани.

Доколку имате непознаници, секако може да се обратите во просториите на АФПЗРР, или во подрачните канцеларии на Агенцијата за поттикнување на земјоделството каде што колегите може да ви дадат објаснување на се што ве интересира.

За реализација на ИПАРД инвестициите прво се аплицира. Но се аплицира само кога ќе иима повик за МЕРКА 1. Тогаш потребно е да подготвите целосна документација која се бара и која е објаснета во документите кои ги посочивме погоре. Доколку ги исполните условите од ИПАРД и потпишете договор, имате рок до кога треба да ја реализирате инвестицијата согласно договорот кој претходно сте го потпишале. По реализација на инвестицијата, доставувате барње за исплата и по тоа откако контрола на терен ќе утврди дека инвестицијата е реалзизирана согласно договорот ви се враќаат од 50 до 75% од средставата кои ви се прифатени како поврат согласно претходно склучениот договвор.

благодармиме